**Pressemelding**

4. juli 2017

**Komplett lanserer egne nettverksprodukter**

**Alle ønsker seg et stabilt, raskt og trygt hjemmenettverk, og det behøver hverken å være vanskelig eller dyrt. Komplett har utviklet serien «Svive» som enkelt gir deg et stabil hjemmenettverk med god ytelse.**

* Vi opplever at mange er usikre når de skal velge produkter som passer for sitt hjemmenettverk, og ikke minst kvier seg når de skal sette opp et nytt nettverk hjemme, sier Live Haukvik, daglig leder i Komplett. Det har vi tatt konsekvensen av, og utviklet en ny serie nettverksprodukter i samarbeid med Jensen of Scandinavia. Selskapet har lang erfaring og samme tilgang på ny teknologi som de største produsentene i verden.

Mange enheter kobles opp i hjemmet, og hastighet kombinert med sikkerhet blir stadig viktigere å ivareta. Gjennom sikkert passord og eget gjestenettverk, unngår man at uvedkommende får tilgang til nettverket eller lagret informasjon. Gjennom foreldrekontrollen kan voksne kontrollere barnas tidsbruk og tilgang til nettsider. Foreldrekontroll og sikkerhet er funksjoner i de fleste produkter, men de færreste evner å sette dette opp i hjemmet.

* «Enkelt for alle» har vært en viktig ledetråd når vi har utviklet produktene, fortsetter Haukvik. De færreste av oss er IT-konsulenter, og vi gir kundene en egen «oppstartsgaranti». Det inkluderer enkle guider og gratis telefonsupport, slik at «hvermansen» skal få løsningen til å fungere optimalt. Vi kommer til å ha stor fokus på å videreutvikle Svive-serien, og kundene vil automatisk få oppdatert siste versjon av software fortløpende.

**For mer informasjon kontakt:**

Live Haukvik, daglig leder i Komplett. Mobil 909 23 827

**Komplett Group**Komplett Group er Nordens største netthandelsaktør med 18 nettbutikker. Komplett Group har 800 ansatte og hovedkontor i Sandefjord. Les mer på: [www.komplettgroup.com](http://www.komplettgroup.com)